Diari Oficial de la Generalitat Valenciana


Sumari del DOGV 4864, del 18-10-2004 (2004/10422)

RESOLUCIÓ de 15 de setembre de 2004, de la Direcció General de Pesca, per la qual s'autoritza a Martorres, SL, l'ampliació de la instal·lació, amb número de registre 16, d'un establiment de granja marina en terrenys de domini públic marítim terrestre enfront del terreny de Guardamar del Segura, a Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4864

Data del DOGV
:   18-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10263


Data del document
:   15-09-2004

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Guardamar del Segura
    * piscicultura
    * empresa privada

RESOLUCIÓ de 15 de setembre de 2004, de la Direcció General de Pesca, per la qual s'autoritza a Martorres, SL, l'ampliació de la instal·lació, amb número de registre 16, d'un establiment de granja marina en terrenys de domini públic marítim terrestre enfront del terreny de Guardamar del Segura, a Alacant. [2004/X10160]
  
Vist l'expedient instruït a instància de José Pedro Martínez González, en representació de Martorres, SL, sobre sol·licitud per a l'ampliació de l'establiment d'aqüicultura marina autoritzat segons Resolucions de 13 de juny de 2000 i 22 d'agost de 2002, de la Direcció General de Pesca i Comercialització Agrària.
  
Vista la Resolució de 9 de juliol de 2004, de la Direcció General de Costes, esta Direcció General de Pesca, resol:
  
1r. Atorgar l'autorització administrativa que consistix en l'ampliació de superfície fins als 193.100 metres quadrats definits per un quadrilàter amb les coordenades següents:
  
(a) 38é06,108'N 0é35,959'W
  
(b) 38é06,009'N 0é35,833'W
  
(c) 38é05,835'N 0é36,054'W
  
(d) 38é05,935'N 0é36,180'W,
  
i en la instal·lació de 12 gàbies de 25 metres de diàmetre d'acord amb el projecte visat el 15 de febrer de 2002 i amb número GN-12/02.
  
La capacitat màxima de producció serà l'establida en la Resolució de 22 d'agost de 2002, de la Direcció General de Pesca i Comercialització Agrària.
  
2n. Es compliran les condicions i prescripcions de les resolucions següents:
  
- Resolució de declaració d'impacte ambiental, de la Conselleria de Medi Ambient, de 18 de juliol de 2003.
  
- Resolució de 9 de juliol de 2004, de la Direcció General de Costes.
  
3r. La present autorització tindrà vigència mentre no es produïsca paralització de l'activitat sense causa justificada segons el parer dels Servicis Tècnics de la Conselleria d'Agricultura, Pesca i Alimentació, o l'extinció de les autoritzacions emeses pels distints organismes competents
  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos, a partir de la present Resolució.
  
4t. L'ampliació s'ajustarà en tot moment al projecte, qualsevol variació haurà de ser comunicada a la Conselleria d'Agricultura, Pesca i Alimentació, per a la seua autorització corresponent.
  
5é. La iniciació de les obres, així com la terminació d'estes es comunicarà als Servicis Territorials de la Conselleria d'Agricultura, Pesca i Alimentació, sent necessària per a iniciar l'explotació, la inspecció prèvia de les instal·lacions per part dels Servicis Tècnics de la Conselleria.
  
6é. Els organismes competents podran inspeccionar la marxa de les obres a realitzar, així com el funcionament de l'establiment, el titular s'obligarà a franquejar l'entrada als inspectors i tècnics corresponents.
  
7é. L'incompliment de les normes ací establides se sancionaran administrativament de conformitat amb la Llei de la Generalitat Valenciana 2/1994 de 18 d'abril, sobre defensa dels recursos pesquers.
  
8é. El present establiment quedara afecte a allò que establix el Decret 25//2000 de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana havent de notificar als Servicis Territorials de la Conselleria d'Agricultura, Pesca i Alimentació, de la província corresponent a la ubicació de l'establiment, en un termini de tres mesos les modificacions referents a:
  
a) Els canvis de titularitat, tant de les persones físiques o jurídiques, així com de les que formen part d'estes.
  
b) El cessament de l'activitat.
  
c) Les ajudes públiques concedides a l'establiment indicant la seua finalitat.
  
d) Els canvis de domicili o raó social, i del número d'identificació social.
  
La present resolució no posa fi a la via administrativa i contra esta es podrà interposar recurs d'alçada davant el conseller d'Agricultura, Pesca i Alimentació en el termini d'un mes, comptat des de l'endemà de la notificació de la present resolució, de conformitat amb el que disposa l'article 114 i següents de la Llei 30/1992 de 26 de novembre, de Règim Jurídic de les Administracions Publiques i del Procediment Administratiu comú.